Á næstu vikum gætu legið fyrir fyrstu upplýsingar úr frumathugun á því hvaða varnarmannvirki henta best ofan byggðar á Seyðisfirði. Enn er mikið af rannsóknum og eftirliti að hefjast en reynt verður að hraða þeirri vinnu eins og hægt er.
Í sumar hófu starfsmenn verkfræðistofunnar Eflu að meta hvaða kostir komi helst til greina við að reisa varnarmannvirki í fjallshlíðinni ofan við syðri hluta bæjarins á Seyðisfirði. Meðal annars voru settir vatnsþrýstimælar í borholur og fastir mælipunktar til að fylgjast með hreyfingu á jarðvegi. Þessi búnaður og vinna hefur nýst starfsmönnum Veðurstofunnar sem nú hafa bætt við búnaði og aukið við þessar rannsóknir.
Segir Magni Hreinn Jónsson ofanflóðasérfræðingur hjá Veðurstofunni. Í þessari vinnu er meðal annars haft samráð við erlenda sérfræðinga.
Og hann segir enn frekara eftirlit og jarðfæðirannsóknir í bígerð og þá í samstarfi við þessa erlendu sérfræðinga. Meðal annars verði sjálfvirknin aukin og fljótlega sé von á rafrænum búnaði til landsins til að lesa af mælum í fjallinu. En allt taki þetta tíma og ómögulegt sé að segja til um hvenær nægar upplýsingar liggi fyrir svo hægt verði að hefja framkvæmdir.
Reynt verður að hraða eins og kostur er rannsóknum og eftirliti ofan byggðarinnar á Seyðisfirði svo hægt verði að meta hvaða mannvirki henta best til að verja byggðina. 